section_heading: Karijera
paragraph_text: Ashlee Simpson karijeru je počela kao glumica, pojavljujući se u TV reklamama. Prvo je 2001. godine gostovala u humorističkoj seriji Malcolm u sredini, a potom je sljedeće godine imala manju ulogu u filmu Pravi komad, da bi iste godine dobila i ulogu Cecilije Smith u dramskoj seriji U sedmom nebu. Za tu je seriju, koju je snimala pune dvije godine, 2003. godine nominirana za nagradu TV Choice Breakout Star. Nakon slave koju je postigla igrajući tinejdžericu Ceciliju, MTV je uočio lijepu glumicu te odlučio u svoj program uvrstiti i njezin reality show nazvan jednostavno The Ashlee Simpson Show. Prva sezona, snimana od 2003. do sredine 2004. godine, fokusirana je na početak njezine glazbene karijere i snimanje debitantskog albuma nazvanog Autobiography. Druga sezona, snimana od kraja 2004. do početka 2005. godine, prikazuje život mlade pjevačice nakon objave njezinog studijskog albuma.